**KAKO RIJEŠITI „NERJEŠIVE“ STUDENTSKE PROBLEME?**

**SLIJEDITE UPUTE, USPJEH ZAJAMČEN!**

Prvo, redoviti studenti preddiplomskog sveučilišnog studija građevinarstva i arhitekture i urbanizma imaju imenovane voditelje koje imenuje Fakultetsko vijeće na početku svake akademske godine. Njihova je zadaća prema potrebi i na zahtjev studenta pomagati tijekom cijelog studija te pratiti rad studenata i njihova postignuća. Upoznaju studente s osnovnim aktima Fakulteta relevantnim za njihovo studiranje i imaju savjetodavnu ulogu pri odabiru izbornih predmeta, smjerova i sl. S tom svrhom voditelj i student dogovaraju oblike i načine komuniciranja. Stoga je prvi korak potražiti svog imenovanog voditelja, a redoviti studenti prve godine preddiplomskog sveučilišnog studija građevinarstva i arhitekture i urbanizma u akademskoj 2017./2018. godini svog voditelja mogu potražiti putem linka: <http://www.gfos.unios.hr/voditelji-studenata>

Drugo, ako s voditeljem niste riješili problem, npr. problem pristupa točnim informacijama vezanima za uvjete upisa u višu godinu studija, stjecanje prava na potpis nastavnika, zadržavanje statusa redovitog studenta, prestanak statusa redovitog studenta, prava i obveze studenta tijekom studiranja i sl., obvezno se obratite za takvu informaciju i rješavanje pojedinačnih problema Uredu za studente, soba broj 0/1 ili putem elektroničke pošte na adrese koje se nalaze na linku: <http://www.gfos.unios.hr/ured-za-studente>

Treće, problem koji niste uspjeli riješiti u svezi studija i studiranja te svojih prava i obveza na studiju u Uredu za studente, riješit ćete s prodekanicom za nastavu i studente koja je, između ostalog, ovlaštena da skrbi o izvedbi studijskih programa i Izvedbenog plana studija te prati i analizira uspješnost studenata i predlaže mjere za poboljšanje kvalitete studiranja, što podrazumijeva i skrb o studentima te njihovim pravima i obvezama. Problem možete iznijeti osobno izv. prof. dr. sc. Mirjani Bošnjak-Klečina, prodekanici za nastavu i studente, svakodnevno u uredovno radno vrijeme, soba broj I.9, ili elektroničkom poštom [mbosnjak@gfos.hr](mailto:mbosnjak@gfos.hr) .

Za rješavanje svojih prava i obveza na studiju i bolju informiranost o pravima i obvezama te pravnim aktima Fakulteta, možete zatražiti pomoć tajnika Fakulteta Zvonimira Biskupovića, dipl. iur., svakodnevno u uredovno radno vrijeme, soba broj I.6 ili elektroničkom poštom [zbiskup@gfos.hr](mailto:zbiskup@gfos.hr) . Tajnik je, između ostalog, odgovoran i obavlja poslove vezane za pravne i upravne poslove, tumačenja zakona i drugih propisa te općih akata Fakulteta.

I na kraju, ali ne zato i manje važno, ako je Vaš problem na Fakultetu i problem skupine studenata ili pak cijele generacije studenata, svakako se za takav problem obratite vašem predsjedniku Studentskog zbora Oliveru Romiću putem elektroničke pošte [oliver.romic95@gmail.com](mailto:oliver.romic95@gmail.com), a on će se založiti da problem skupine studenata riješi s upravom fakulteta na najbolji i najprimjereniji način.

Problem je riješen u tri koraka (najviše!)